CELEX: 31981R3644
Language: el
Date: 1981-12-15 00:00:00
Title: Κανονισμός (EOK) αριθ. 3644/81 τού Συμβουλίου τής 15ης Δεκεμβρίου 1981 περί τροποποιήσεως τού κανονισμού (EOK) αριθ. 2940/81 τού Συμβουλίου περί επιβολής οριστικού δασμού αντιντάμπινγκ στό π—ξυλόλιο (παραξυλόλιο) καταγωγής Πουέρτο Ρίκο, Ηνωμένων Πολιτειών Αμερικής καί Παρθένων Νήσων τών ΗΠΑ

Avis juridique important

|

31981R3644

Κανονισμός (EOK) αριθ. 3644/81 τού Συμβουλίου τής 15ης Δεκεμβρίου 1981 περί τροποποιήσεως τού κανονισμού (EOK) αριθ. 2940/81 τού Συμβουλίου περί επιβολής οριστικού δασμού αντιντάμπινγκ στό π—ξυλόλιο (παραξυλόλιο) καταγωγής Πουέρτο Ρίκο, Ηνωμένων Πολιτειών Αμερικής καί Παρθένων Νήσων τών ΗΠΑ  

Επίσημη Εφημερίδα αριθ. L 364 της 19/12/1981 σ. 0003 - 0003 Ισπανική ειδική έκδοση: Κεφάλαιο 11 τόμος 28 σ. 0073  Πορτογαλική ειδική έκδοση : Κεφάλαιο 11 τόμος 28 σ. 0076 

***** ΚΑΝΟΝΙΣΜΟΣ (ΕΟΚ) αριθ. 3644/81 ΤΟΥ ΣΥΜΒΟΥΛΙΟΥ  της 15ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 2940/81 του Συμβουλίου περί επιβολής οριστικού δασμού αντιντάμπινγκ στο π-ξυλόλιο (παραξυλόλιο) καταγωγής Πουέρτο Ρίκο, Ηνωμένων Πολιτειών Αμερικής και Παρθένων Νήσων των ΗΠΑ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 12,  την πρόταση που υπέβαλε η Επιτροπή μετά από διαβούλευση με τη Συμβουλευτική Επιτροπή που συστάθηκε σύμφωνα με τον αναφερθέντα κανονισμό,  Εκτιμώντας:  ότι η Επιτροπή υπέβαλε, με τον κανονισμό (ΕΟΚ) αριθ. 1591/81 (2), προσωρινό δασμό αντιντάμπινγκ 14,7 % στις εισαγωγές π-ξυλολίου καταγωγής Πουέρτο Ρίκο, Ηνωμένων Πολιτειών Αμερικής και των Παρθένων Νήσων των ΗΠΑ·  ότι το Συμβουλίο επιβεβαίωσε ως οριστικό το δασμό αυτό με τον κανονισμό (ΕΟΚ) αριθ. 2940/81 (3)·  ότι η Exxon Chemical International Supply ανέλαβε εκούσια την υποχρέωση να σεβαστεί τις κανονικές αξίες που θεσπίσθηκαν κατά την διάρκεια της έρευνας·  ότι αυτή η υποχρέωση ανελήφθη κατά την διάρκεια της έρευνας αλλά σε πολύ καθυστερημένο στάδιο για να ληφθεί υπόψη στον κανονισμό (ΕΟΚ) αριθ. 2940/81·  ότι το Συμβουλίο κρίνει ως αποδεκτή αυτή την ανάληψη υποχρεώσεως· ότι, κατά συνέπεια, οι εισαγωγές του π-ξυλολίου που εξάγονται από την εταιρεία αυτή πρέπει να εξαιρεθούν από την επιβολή του δασμού αυτού· ότι το άρθρο 1 παράγραφος 2 του κανονισμού (ΕΟΚ) αριθ. 2940/81 πρέπει επομένως να τροποποιηθεί για να ληφθούν υπόψη τα γεγονότα αυτά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2940/81 η παράγραφος 2 αντικαθίσταται από το ακόλουθο κείμενο:  «2. Ο δασμός αυτός δεν εφαρμόζεται στο π-ξυλόλιο που εξάγεται από τις εταιρείες:  - Amoco Chemicals Corporation,  - Arco Chemical Company,  - Exxon Chemical International Supply,  - Phillips Paraxylene Inc. και International Petroleum Sales Inc., Panama, μέλη του ομίλου Phillips Petroleum,  - Tenneco Oil Company,  - Sunoco Overseas Inc. και Sun International Inc.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Οκτωβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Δεκεμβρίου 1981.  Για το Συμβούλιο  Ο Πρόεδρος  D. HOWELL  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 158 της 16. 6. 1981, σ. 7.  (3) ΕΕ αριθ. L 296 της 15. 10. 1981, σ. 1.